**Alarum** on australialainen progressiivista metallia ja teknistä death metalia yhdistelevä yhtye, joka muodostettiin Melbournessa vuonna 1992. Yhtyeen ensimmäinen albumi *Fluid Motion* julkaistiin omatoimisesti vuonna 1998. Seuraaja, *Eventuality...* julkaistiin Willowtip Recordsin toimesta Australiassa ja Yhdysvalloissa lokakuussa 2004. Euroopassa levy julkaistiin Earache Recordsin kautta kesäkuussa 2005. Yhtye oli kiertueella Necrophagistin, Arsisin, Cattle Decapitationin ja Neuraxisin kanssa huhti-kesäkuussa 2006. Tämän jälkeen se keikkaili Obituaryn kanssa Isossa-Britanniassa ja Irlannissa. Yhtyeen kolmas albumi *Natural Causes* julkaistiin Australiassa ja Yhdysvalloissa lokakuussa 2011 ja Euroopassa tammikuussa 2012.

Historia
--------

Alkuperäiseen kokoonpanoon kuului rumpali Matthew Racovalis ja kitaristi Mark A Evans. Vuonna 1994 laulaja Luke Morris ja basisti Lester Perry liittyivät yhtyeeseen nauhoittaakseen kappaleen "Silence", jonka tuotti Gary McKenzie; kappale julkaistiin kokoelmalevyllä *Death Down Under* (1994) Def-levymerkillä.

Myöhään 1995 kokoonpanoon kuuluivat Racovalis, Evans, Mark Palfreyman (basso, laulu) sekä Scott Young (kitara).

Musiikillisesti Alarum muistuttaa 1990-luvun alkupuolen yhtyeitä, Atheist sekä Cynic.

Alarumin ensimmäinen albumi, *Fluid Motion* julkaistiin omatoimisesti vuonna 1998 Prey Musicin alla. Se nauhoitettiin elo-syyskuun aikana 1997 Back Beach Studiossa Ryessa. Albumin tuotti Alarum ja DW Norton (Superheistin kitaristi). Nortonin käsialaa ovat myös levyllä kuuluvat kuiskaukset, äänitehosteet sekä koskettimet. *Metal Cryptin* Christian Renner kuvaili *Fluid Motionin* yhdistävän vaivattomasti "tymäköitä thrash-riffejä melkein jazz-tyyppisiin riffeihin ja saaden sen kuulostamaan luonnolliselta" ja "erinomaisen kitaratyöskentelyn loistavilla riffeillä ja erinomaisilla sooloilla uskomattomaan rumpalointiin".

Toinen albumi, *Eventuality...* julkaistiin Australiassa ja Yhdysvalloissa Willowtip Recordsin toimesta lokakuussa 2004 ja Euroopassa Earache Recordsin toimesta kesäkuussa 2005. Albumi nauhoitettiin 2004 samassa studiossa Ryessa kuin edeltäjä, mutta tällä kertaa tuottajina oli Alarum ja Theron Rennison. *The Metal Forgen* Simon Milburn kuvaili levyn olevan "täynnä riehakkaita jazz-fuusioituja riffejä ja bassokuvioita höystettynä dynaamisilla ja tehokkailla rumpufilleillä ja -rolleilla ja laululla, joka poukkoilee jakomielitautisesti melodisuuden ja murinan välillä".

Huhti-kesäkuun aikana 2006 yhtye oli kiertueella Necrophagistin, Arsisin, Cattle Decapitationin ja Neuraxisin kanssa Yhdysvalloissa. Kesäkuun puolessa välissä he jatkoivat keikkailua Isossa-Britanniassa ja Irlannissa Yhdysvaltalaisen death metal-yhtyeen, Obituaryn lämmittelijänä. Joulukuussa saman vuoden aikana, Racovalis ilmoitti lähtevänsä yhtyeestä. Hänet korvasi Rob Brens. Toukokuussa 2007 Young jätti yhtyeen. Hän keskittyi omaan sooloprojektiinsa ja työskenteli goottimetalli-yhtye Darkest Dawnin kanssa, kunnes päätti liittyä The Levitation Hex-yhtyeen jäseneksi. Toukokuussa yhtye lämmitteli jälleen Obituarya heidän Frozen In Time-kiertueen Melbournen keikalla. Vuonna 2009 Ryan Williams liittyi yhtyeen live-kokoonpanoon kitaristina.

Kun Evans lähti yhtyeestä vuoden 2011 puolivälissä, yhtye rekrytoi hänen tilalleen John Sandersin, Williamsin noustessa samalla vakituiseen kokoonpanoon. Lokakuun 18. päivä samana vuonna, yhtyeen kolmas täyspitkä albumi, *Natural Causes* julkaistiin Australiassa ja Yhdysvalloissa. Euroopassa albumi julkaistiin tammikuussa 2012. Albumi nauhoitettiin ennen Evansin lähtöä, ja tuottajana toimi jälleen Rennison. *Metal Reviewsin* Ramar Pittance huomaa, että yhtye on "hionut sävellystaitoaan ja tuottaa tiukimpia sävellyksiään tähänastisella urallaan. Parhaimmillaan yhtye säveltää suoraviivaista, koukuttavaa thrashia, evästettynä huolellisesti hiotuilla ja ilahduttavan kieroilla iskuilla".

Rob Brens jätti yhtyeen yhdeksän vuoden jälkeen lokakuussa 2015. Hänet korvasi Grahame Goode (Infernal Method, Automation, Killrazor) ja live-esiintymisissä hänet korvasi Liam Weedall (Voros, Dyssidia). Tällä hetkellä yhtye on nauhoittamassa neljättä albumiaan, työskennellen rumpali Ben Hockingin (The Levitation Hex, Aeon of Horus) kanssa.

Jäsenet
-------

### Nykyiset jäsenet

* Mark Palfreyman - basso, laulu (1995-)
* Scott Young - kitara (1995-2007, 2103-)
* John Sanders - kitara, taustalaulu (2011-)

### Entiset jäsenet

* Ryan Williams - live-kitara (2009-2011), kitara (2011-2013)
* Mark Evans - kitara, kitarasyntetisaattori (1992-2011)
* Matthew Racovalis - rummut (1992-2007)
* Rob Brens - rummut (20017-2015)
* Luke Morris - laulu (1994)
* Lester Perry - basso

Diskografia
-----------

### Studioalbumit

* *Fluid Motion*  (1998, Prey Music)
* *Eventuality...*  (2004, Willowtip Records, Earache Records)
* *Natural Causes*  (2011)

Lähteet
-------

1. 1 2  Alarum – Complete Discography Alarum virallinen kotisivu.  Arkistoitu 6. lokakuuta 2001. Viitattu 27. elokuuta 2012.
2. ↑  *Fluid Motion* [sound recording] / Alarum Trove. National Library of Australia. Viitattu 27. elokuuta 2012.
3. ↑  Malline:Cite AV media notes
4. ↑  Renner, Christian. "Alarum – *Fluid Motion* Review", *The Metal Crypt*, Michael Renaud, 2. lokakuuta 2001. Luettu 27. elokuuta 2012.
5. 1 2  "Alarum Announces New Drummer", Blabbermouth.net (Borivoj Krgin), 2. joulukuuta 2006. Luettu 27. elokuuta 2012.
6. ↑  [Alarum AllMusicissa (englanniksi) *Eventuality* – Alarum] *Allmusic*. Rovi Corporation. Viitattu 27. elokuuta 2012.
7. ↑  Milburn, Simon. "Alarum – *Eventuality...*", *The Metal Forge*, 27. huhtikuuta 2005. Luettu 27. elokuuta 2012. Archived from the original on 8. tammikuuta 2011.
8. ↑  Milburn, Simon. "Earache Records", *The Metal Forge*, 24. maaliskuuta 2006. Luettu 26. elokuuta 2012. Archived from the original on 8. tammikuuta 2010.
9. 1 2  Dixon, Bradley. "Scott Young Leaves Alarum", OzProg.com (Brad Dixon, Andrew Saltmarsh), 12. heinäkuuta 2007. Luettu 26. elokuuta 2012. Archived from the original on 14. huhtikuuta 2009.
10. ↑  Milburn, Simon. "Obituary: Australian Tour 2007 Announced!", *The Metal Forge*, 16. maaliskuuta 2007. Luettu 26. elokuuta 2012.
11. 1 2  Pittance, Ramar. "Review of Alarum – *Natural Causes*", *Metal Review*, 4. lokakuuta 2011. Luettu 27. elokuuta 2012. Archived from the original on 10. elokuuta 2012.
12. ↑  [Alarum AllMusicissa (englanniksi) *Natural Causes* – Alarum] *Allmusic*. Rovi Corporation. Viitattu 27. elokuuta 2012.

Aiheesta muualla
----------------

Alarum Encyclopaedia Metallumissa (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Alarum\_(band)